
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


26 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1453 


ΑΠΟΦΑΣΕΙΣ 

Αριθμ. απόφ. 1501 

Ορισμός της ΟΤΔ «ΑΚΟΜΜ ΨΗΛΟΡΕΙΤΗΣ ΑΕΕ 
ΟΤΑ» ως Ενδιάμεσου Φορέα του Επιχειρησιακού 
Προγράμματος «Κρήτη» 2014 - 2020/Θ.Σ. 9. Ανά¬ 
θεση αρμοδιοτήτων για την διαχείριση πράξεων. 

Ο ΠΕΡΙΦΕΡΕΙΑΡΧΗΣ ΚΡΗΤΗΣ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα» που κυρώθη¬ 
κε για το άρθρο πρώτο του π.δ. 63/2005 (ΦΕΚ 98/Α7 
22-04-2005). 

2. Το ν. 4314/2014 - Μέρος I «Για τη Διαχείριση, τον 
έλεγχο και την εφαρμογή αναπτυξιακών παρεμβάσεων 
για την προγραμματική περίοδο 2014-2020» (ΦΕΚ 265/ 
Α723-12-2014) και ειδικότερα το άρθρο 13, παρ. 7α και 
10, όπως ισχύει. 

3. Τον Κανονισμό (ΕΕ) 1303/2013 του Ευρωπαϊκού Κοι¬ 
νοβουλίου και του Συμβουλίου της 17ης Δεκεμβρίου 
2013 περί καθορισμού κοινών διατάξεων για το Ευρω- 
παϊκόΤαμείο Περιφερειακής Ανάπτυξης, το Ευρωπαϊκό 
Κοινωνικό Ταμείο, το Ταμείο Συνοχής, το Ευρωπαϊκό 
Ταμείο Αγροτικής Ανάπτυξης και το Ευρωπαϊκό Ταμείο 
Θάλασσας και Αλιείας και την κατάργηση του κανονισμού 
(ΕΚ) αριθμ. 1083/2006 και ειδικότερα το άρθρο 34, το άρ¬ 
θρο 36 παρ. 3, το άρθρο 72 (β) και το άρθρο 123, παρ. 6. 

4. Τον Κανονισμό (ΕΕ) 1304/2013 του Ευρωπαϊκού Κοι¬ 
νοβουλίου και του Συμβουλίου της 17 Δεκεμβρίου 2013 
για το Ευρωπαϊκό Κοινωνικό Ταμείο και την κατάργηση 
του κανονισμού (ΕΚ) αριθμ. 1081/2006 του Συμβουλίου, 
και ειδικότερα το άρθρο 12 αυτού. 

5. Τον Κανονισμό (ΕΕ) 480/2014 της Ευρωπαϊκής Επι¬ 
τροπής, της 3 Μαρτίου 2014 για τη συμπλήρωση του 
κανονισμού (ΕΕ) αριθμ. 1303/2013 του Ευρωπαϊκού Κοι¬ 
νοβουλίου και του Συμβουλίου και περί καθορισμού γε¬ 
νικών διατάξεων για το Ευρωπαϊκό Ταμείο Περιφερειακής 
Ανάπτυξης, το Ευρωπαϊκό Κοινωνικό Ταμείο, το Ταμείο 
Συνοχής και το Ευρωπαϊκό Ταμείο Θάλασσας και Αλιείας 
και συγκεκριμένα το άρθρο 27 και το Παράρτημα IV. 

6. Το με αριθμ. απόφασης ^ (2014) 3542 Γίπ3ΐ/23-5-2014 
εγκεκριμένο από την Ευρωπαϊκή Επιτροπή «Σύμφωνο 
Εταιρικής Σχέσης (Εταιρικό Σύμφωνο για το Πλαίσιο Ανά¬ 
πτυξης) 2014-2020». 


7. Την εκτελεστική απόφαση της Επιτροπής των ΕΚ με 
αριθμό Θ (2014) 10175 ΓιπβΙ/Ι 8-12-2014 που αφορά την 
έγκριση του Ε.Π. «ΚΡΗΤΗ» 2014-2020 (κωδ. Θϋ: 2014 
ΘΒ16Μ2ΘΡ011) όπως τροποποιήθηκε με την Θ (2017) 
8499 ΤΪΠ3Ι/6-12-2017. 

8. Την υπουργική απόφαση με αριθμ. 32668/ΕΥΘΥ 
326/23-3-2015 (ΦΕΚ 716/Β724-4-2015) με την οποία 
συστάθηκε/αναδιαρθρώθηκε η Ειδική Υπηρεσία Δι¬ 
αχείρισης του Ε.Π. Περιφέρειας Κρήτης (ΦΕΚ 716/Β7 
24-4-2015). 

9. Το άρθρο 3 του ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης 
Πρόγραμμα Καλλικράτης» (ΦΕΚ 87/Α77.6.2010) για τη 
σύσταση και συγκρότηση των Περιφερειών. 

10. Το άρθρο 186 του ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης 
Πρόγραμμα Καλλικράτης» (ΦΕΚ 87/Α77.6.2010) σχετικά 
με τις αρμοδιότητες των Περιφερειών. 

11. Την με αριθμ. 54/2014 απόφαση του Πολυμελούς 
Πρωτοδικείου Ηρακλείου, που αφορά στην ανακήρυξη των 
συνδυασμών για την ανάδειξη των Περιφερειακών Αρχών 
Περιφέρειας Κρήτης στις εκλογέςτης 18ης Μάίου 2014. 

12. Τη με αριθμ. πρωτ. 110427/ΕΥΘΥ 1020/20.10.2016 
(ΦΕΚ 3521/Β71.11.2016) υπουργική απόφαση με θέμα 
«Τροποποίηση και αντικατάσταση της υπ'αριθμ. 81986/ 
ΕΥΘΥ712/31.07.2015 (ΦΕΚ Β' 1822) υπουργικής απόφα¬ 
σης «Εθνικοί κανόνες επιλεξιμότητας δαπανών για τα 
προγράμματα του ΕΣΠΑ 2014 - 2020 - Έλεγχοι νομιμό¬ 
τητας δημοσίων συμβάσεων συγχρηματοδοτούμενων 
πράξεων ΕΣΠΑ 2014-2020 από Αρχές Διαχείρισης και 
Ενδιάμεσους Φορείς - Διαδικασία ενστάσεων επί των 
αποτελεσμάτων αξιολόγησης πράξεων». 

13. Την αριθμ. υπουργική απόφαση 126829/ΕΥΘΥ 
1217/08.12.2015 (ΦΕΚ Β' 2784/21.12.2015) «Σύστημα 
δημοσιονομικών διορθώσεων και διαδικασίες ανάκτη¬ 
σης αχρεωστήτως ή παρανόμως καταβληθέντων ποσών 
από πόρους του κρατικού προϋπολογισμού για την υλο¬ 
ποίηση προγραμμάτων συγχρηματοδοτούμενων στο 
πλαίσιο του ΕΣΠΑ 2014-2020, σύμφωνα με το αριθμ. 22 
του ν. 4314/2014». 

14. Τη με αριθμ. πρωτ. 83388/ΕΥΣΣΑ 1777/26-7-2017 
εγκύκλιο «Σχεδιασμός και υλοποίηση στρατηγικών Το¬ 
πικής Ανάπτυξης με την ΠρωτοβουλίαΤοπικών Κοινοτή¬ 
των (ΤΑΠΤΟΚ)» της Εθνικής Αρχής Συντονισμού - ΕΣΠΑ. 

15. Τη με αριθμ. πρωτ. 3206/12-12-2016 (Β' 4111) 
απόφαση έγκρισης προγραμμάτων τοπικής ανάπτυξης 
στο πλαίσιο της Πρόσκλησης υποβολής προτάσεων για 
την επιλογή Στρατηγικών Τοπικής Ανάπτυξης του ΠΑΑ 
2014-2020 και του ΕΠΑΛΘ 2014-2020 και κατανομή πι¬ 
στώσεων Δημόσιας Δαπάνης. 

16. Την με αριθμ. πρωτ. 5040/23-10-2017 απόφα¬ 
ση έγκρισης της Επιτροπής Παρακολούθησης του ΕΠ 
«Κρήτη» 2014-2020 (μέσω γραπτής διαδικασίας), της 
τροποποίησης του εγγράφου Εξειδίκευσης Εφαρμογής 
ως προςτο «Κεφάλαιο Β: Ολοκληρωμένες Δράσεις Χωρι¬ 
κής Ανάπτυξης», που αφορά στην εφαρμογή για λοιπές 
χωρικές περιοχές εκτός ΒΑΑ και των κριτηρίων επιλογής 
αυτών του ΕΠ ΚΡΗΤΗ 2014-2020. 

17. Τη με αριθμ. πρωτ. 6067/28-12-2017 (ΑΔΑ: 
625Ζ7ΛΚ-1ΩΙ) απόφαση του Περιφερειάρχη Κρήτης 
για την έγκριση της ΣτρατηγικήςΤοπικής Ανάπτυξης με 
Πρωτοβουλία Τοπικών Κοινοτήτων (ΤΑΠΤοΚ) στο πλαί¬ 
σιο του Άξονα 5 (ΕΚΤ)του ΕΠ Κρήτη 2014-2020, της ΟΤΔ 
ΑΚΟΜΜ ΨΗΛΟΡΕΙΤΗΣ ΑΕΕ ΟΤΑ, για την εγκεκριμένη πε¬ 
ριοχή εφαρμογής ΤΑΠΤΟΚ/ΠΑΑ. 

18. Τη με αριθμ. πρωτ. 1479/19-4-2018 εισήγηση της 
Ειδικής Υπηρεσίας Διαχείρισης του Επιχειρησιακού Προ¬ 
γράμματος Περιφέρειας Κρήτης μετά τη θετική αξιολόγη¬ 
ση του ΑΚΟΜΜ ΨΗΛΟΡΕΙΤΗ ΑΕΕ ΟΤΑ ως Ενδιάμεσου Φο¬ 
ρέα, όπως αποτυπώνεται στο σχετικό Φύλλο Αξιολόγησης. 

19. Το γεγονός ότι από την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Άρθρο 1 

Φορέας στον οποίο ανατίθενται αρμοδιότητες 

για τη διαχείριση πράξεων του Επιχειρησιακού 

Προγράμματος «Κρήτη» 2014-2020. 

Η ΟΤΔ «ΑΚΟΜΜ ΨΗΛΟΡΕΙΤΗΣ ΑΕΕ ΟΤΑ», ορίζεται ως 
Ενδιάμεσος Φορέας του Επιχειρησιακού Προγράμματος 
«Κρήτη» 2014-2020. 

Άρθρο 2 

Αντικείμενο ανάθεσης. 

Η ΟΤΔ «ΑΚΟΜΜ ΨΗΛΟΡΕΙΤΗΣ ΑΕΕ ΟΤΑ», αναλαμβάνει 
αρμοδιότητες για τη διαχείριση του Ε.Π. «Κρήτη» 2014- 
2020, στο πλαίσιο της εγκεκριμμένης ΣτρατηγικήςΤοπικής 
Ανάπτυξης με Πρωτοβουλία Τοπικών Κοινοτήτων (ΤΑ- 
ΠΤοΚ), για την εγκεκριμένη περιοχή εφαρμογήςΤΑΠΤΟΚ/ 
ΠΑΑ, όπως προσδιορίζονται στο άρθρο 3 της παρούσης. 

Η εκχωρούμενη προς διαχείριση συνολική χρηματο¬ 
δότηση και η κατανομή της ανά Άξονα Προτεραιότητας, 
θεματικό στόχο, επενδυτική προτεραιότητα και πεδίο 
παρέμβασης αποτυπώνεται στα Παραρτήματα I, II και 
III της παρούσας απόφασης. 

Άρθρο 3 

Αρμοδιότητες διαχείρισης ή καθήκοντα που 

ανατίθενται. 

Η ΟΤΔ «ΑΚΟΜΜ ΨΗΛΟΡΕΙΤΗΣ ΑΕΕ ΟΤΑ», αναλαμβάνει 
στο πλαίσιο του Επιχειρησιακού Προγράμματος «Κρήτη» 
2014-2020 και της ΣτρατηγικήςΤοπικής Ανάπτυξης με 
Πρωτοβουλία Τοπικών Κοινοτήτων (ΤΑΠΤοΚ), για την 


εγκεκριμένη περιοχή εφαρμογήςΤΑΠΤΟΚ/ΠΑΑ, τα ακό¬ 
λουθα καθήκοντα/αρμοδιότητες: 

1. Συνεργάζεται με την ΕΥΔ ΕΠ Περιφέρειας Κρήτης 
παρέχοντας τα στοιχεία εξειδίκευσης και προγραμματι¬ 
σμού, προκειμένου να ενταχθούν στην «Εξειδίκευση της 
εφαρμογής του ΕΠ» και στον ετήσιο προγραμματισμό 
του ΕΠ, σύμφωνα με το άρθρο 19 του ν. 4314/2014. 

2. Συνεργάζεται με την ΕΥΔ ΕΠ Περιφέρειας Κρήτης για 
τη διαμόρφωση της μεθοδολογίας και των κριτηρίων επι¬ 
λογής των πράξεων που διαχειρίζεται, προκειμένου να 
εγκριθούν από την Επιτροπή Παρακολούθησης του ΕΠ. 

3. Παρέχει τα απαραίτητα στοιχεία στην ΕΥΔ ΕΠ Πε¬ 
ριφέρειας Κρήτης για την εκπόνηση των αξιολογήσεων 
του Προγράμματος, και λαμβάνει τα κατάλληλα μέτρα 
για την αξιοποίηση των συμπερασμάτων των εν λόγω 
αξιολογήσεων σε συνεργασία με τη ΔΑ. 

4. Έχει την ευθύνη για την έγκαιρη συλλογή στοιχείων 
που συνδέονται με τους δείκτες και το πλαίσιο επίδο¬ 
σης για τις πράξεις που διαχειρίζεται, καθώς και για τη 
διασφάλιση της πληρότητας και ποιότητάς τους. Συ¬ 
νεργάζεται με την ΕΥΔ ΕΠ Περιφέρειας Κρήτης και την 
Εθνική Αρχή Συντονισμού (ΕΑΣ) για την εφαρμογή των 
ρυθμίσεων του ενιαίου συστήματος παρακολούθησης 
των δεικτών, όπως κάθε φορά ισχύει. 

5. Συντάσσει τις αναγκαίες αναφορές που ζητούνται 
από την ΕΥΔ ΕΠ Περιφέρειας Κρήτης για την υποβολή 
των ετήσιων και τελικών εκθέσεων υλοποίησης, την προ¬ 
ετοιμασία της ετήσιας εξέτασηςτου ΕΠ,την υποστήριξη 
του έργου της Επιτροπής Παρακολούθησης του Προ¬ 
γράμματος, κ.λπ. 

6. Εξειδικεύει, όπου απαιτείται, τα απαραίτητα εργα¬ 
λεία, πρότυπα και προδιαγραφές για τη σωστή άσκηση 
των αρμοδιοτήτων διαχείρισης που έχουν εκχωρηθεί σε 
συμφωνία με την ΕΥΔ ΕΠ Περιφέρειας Κρήτης και την ΕΑΣ. 

7. Οργανώνει και παρακολουθεί ενέργειες πληροφό¬ 
ρησης και επικοινωνίας για τις πράξεις/δράσεις που 
διαχειρίζεται, στη βάση της εγκεκριμένης στρατηγικής 
επικοινωνίας του ΕΠ, με στόχο την, όσο το δυνατόν, ευ¬ 
ρύτερη διάδοση πληροφοριών προς τους δυνητικούς 
δικαιούχους για τις ευκαιρίες χρηματοδότησής τους 
από το ΕΠ, προς τους δικαιούχους/ωφελούμενους για 
τις ωφέλειες που μπορούν να αποκομίσουν και προς 
τους πολίτες της χώρας για το ρόλο και τα επιτεύγματα 
τη πολιτικής συνοχής των Ταμείων. 

8. Προετοιμάζει και αποστέλλει στη ΕΥΔ ΕΠ Περιφέρει¬ 
ας Κρήτης για σύμφωνη γνώμη, τα σχέδια προσκλήσεων 
των πράξεων που διαχειρίζεται για την υποβολή αιτήσε¬ 
ων χρηματοδότησης από τους Άξονες Προτεραιότητες 
του ΕΠ και τους θεματικούς στόχους που διαχειρίζεται. 
Μεριμνά για την έκδοση των προσκλήσεων και τη δη¬ 
μοσιοποίησή τους. 

Οι προσκλήσεις παρέχουν προς τους δυνητικούς Δικαι¬ 
ούχους, σαφείς και λεπτομερείς πληροφορίες σχετικά με: 

(α) Τις ευκαιρίες χρηματοδότησης σχετικά με τον τύπο 
των δράσεων που θα χρηματοδοτηθούν στο πλαίσιο 
της πρόσκλησης, 

(β) Τους όρους επιλεξιμότητας των δαπανών που πρέπει 
να ικανοποιούν οι προτεινόμενες πράξεις, προκειμένου 
να ενταχθούν για χρηματοδότηση στο πλαίσιο του ΕΠ. 

(γ) Τις διαδικασίες εξέτασης των αιτήσεων χρηματοδό¬ 
τησης και τις σχετικές χρονικές προθεσμίες. 

(δ) Τη μεθοδολογία και τα κριτήρια επιλογής των προς 
χρηματοδότηση πράξεων. 

(ε) Τα αρμόδια στελέχη του Ενδιάμεσου Φορέα, τα 
οποία μπορούν να παρέχουν πληροφορίες σχετικά με 
την πρόσκληση. 

(στ) Την ευθύνη των δικαιούχων για την ενημέρωση 
του κοινού σχετικά με το σκοπό της πράξης και την υπο¬ 
στήριξη απόταΤαμείατης ΕΕ, σύμφωνα με την εγκεκρι¬ 
μένη στρατηγική επικοινωνίας του ΕΠ, τους στόχους και 
τις ευκαιρίες χρηματοδότησης του ΕΠ. 

ζ) Την υποχρέωση του Δικαιούχου, εφόσον η πρόταση 
του επιλεγεί, να συμπεριληφθούν στοιχεία της πράξης 
του, στον κατάλογο των πράξεων του ΕΠ, ο οποίος δη¬ 
μοσιοποιείται και είναι προσβάσιμος μέσω ενιαίου διαδι¬ 
κτυακού τόπου ή ενιαίας διαδικτυακής πύλης, σύμφωνα 
με το άρθρο 115, παρ. 2 του Καν. 1303/2013. 

9. Αξιολογεί τις προτάσεις που υποβάλλονται βάσει 
των κριτηρίων όπως αυτά έχουν εγκριθεί από την Επι¬ 
τροπή Παρακολούθησης του ΕΠ. 

10. Αποστέλλει εγγράφως στην ΕΥΔ ΕΠ Περιφέρειας 
Κρήτης τα αποτελέσματα της αξιολόγησης για το σύνο¬ 
λο των προτάσεων, προκειμένου η ΕΥΔ να κάνει έλεγχο 
επιλεξιμότητας πριν την απόφαση ένταξης (ο έλεγχος 
θα είναι δειγματοληπτικός αν υπάρχει μεγάλος αριθμός 
πράξεων ανά πρόσκληση). 

11. Συνεργάζεται με την ΕΥΔ ΕΠ Περιφέρειας Κρήτης 
για την εξέταση των υποβαλλόμενων ενστάσεων σύμ¬ 
φωνα με τα οριζόμενα στο άρθρο 43 της υπουργικής 
απόφασης 10427/ΕΥΘΥ 1020/20.10.2016 (ΦΕΚ 3521/ 
Β71.11.2016). 

12. Παρακολουθεί την υλοποίηση των συγχρηματο- 
δοτούμενων πράξεων και τους Δικαιούχους, στη βάση 
των όρων της απόφασης ένταξης, τις αναληφθείσες δε¬ 
σμεύσεις, της τήρησης των χρονικών προθεσμιών που 
τίθενται για την ολοκλήρωση των επί μέρους δράσεων/ 
υποέργων των πράξεων, καθώς και τη συμμόρφωσή 
τους με τους ισχύοντες κοινοτικούς και εθνικούς κανό¬ 
νες υλοποίησης καθ' όλη τη διάρκεια υλοποίησής τους. 
Εντοπίζει προβλήματα κατά τη διάρκεια υλοποίησης 
των πράξεων και λαμβάνει τα κατάλληλα μέτρα για την 
έγκαιρη επίλυσή τους, ή προτείνει ενέργειες υποστήρι¬ 
ξης των δικαιούχων. 

13. Συνεργάζεται με την ΕΥΔ ΕΠ Περιφέρειας Κρήτης 
για να τεθούν σε καθεστώς επιτήρησης οι Δικαιούχοι που 
οι πράξεις τους αποκλίνουν από τους όρους της από¬ 
φασης ένταξης ή και του χρονικού προγραμματισμού 
της εκτέλεσής τους και προτείνει διορθωτικά μέτρα και 
περίοδο συμμόρφωσης. 

14. Προβαίνει στη διαδικασία προέγκρισης των δια¬ 
κηρύξεων, καθώς και των διαδικασιών ανάθεσης των 
δημοσίων συμβάσεων και των τροποποιήσεων αυτών, 
προκειμένου να διασφαλιστεί η επιλεξιμότητα των δα¬ 
πανών. 

15. Διενεργεί διοικητικές επαληθεύσεις κατά τα προ- 
βλεπόμενα στο άρθρο 21 του ν. 4314/2014 και στις 
διαδικασίες του ΣΔΕ, προκειμένου να επιβεβαιωθεί η 
παράδοση των συγχρηματοδοτούμενων προϊόντων 


και υπηρεσιών και η πραγματική πραγματοποίηση των 
δαπανών που δηλώνουν οι δικαιούχοι, καθώς και η συμ¬ 
μόρφωση των πράξεων προς τους εθνικούς και κοινο¬ 
τικούς κανόνες. 

16. Τηρεί αρχεία στο ΟΠΣ για τις διοικητικές επαληθεύ¬ 
σεις που πραγματοποιούνται και για την παρακολούθη¬ 
ση τυχόν ευρημάτων, σύμφωνα με τα πρότυπα και τις 
διαδικασίες του Συστήματος Διαχείρισης και Ελέγχου. 

17. Παρακολουθεί, όπου απαιτείται, την τήρηση των 
μακροχρόνιων υποχρεώσεων από τους δικαιούχους, 
σύμφωνα με το άρθρο 71 του καν. 1303/2013. 

18. Διασφαλίζει ότι οι δικαιούχοι λαμβάνουν πλήρωςτο 
συνολικό ποσό της οφειλόμενης επιλέξιμης δαπάνης, το 
αργότερο 90 ημέρες μετά την ημερομηνία υποβολής της 
αίτησης πληρωμής από το δικαιούχο, χωρίς την αφαίρεση 
ή την παρακράτηση κανενός ποσού και χωρίς την είσπρα¬ 
ξη καμίας ειδικής επιβάρυνσης ή άλλου τέλους ισοδύνα¬ 
μου αποτελέσματος που θα επέφερε μείωση των ποσών 
της επιλέξιμης χρηματοδότησης για τους δικαιούχους. 

19. Παρέχει στην ΕΥΔ ΕΠ Περιφέρειας Κρήτηςτα απαι- 
τούμενα στοιχεία, προκειμένου να καταρτιστεί η δήλω¬ 
ση διαχείρισης και ετήσια σύνοψη που αναφέρεται στο 
άρθρο 125 του καν. 1303/2013. 

20. Παρέχει στην ΕΥΔ ΕΠ Περιφέρειας Κρήτης τα απα¬ 
ραίτητα στοιχεία για την κατάρτιση του προγραμματι¬ 
σμού των ετήσιων πιστώσεων του ΕΠ καθώς και για τις 
χρηματοδοτήσεις (διάθεση ποσών στους λογαριασμούς 
κάθε συλλογικής απόφασης) του συγχρηματοδοτούμενου 
σκέλους του ΠΔΕ, σύμφωνα με τις διαδικασίες του ΣΔΕ. 

21. Συνεργάζεται με την ΕΥΔ ΕΠ Περιφέρειας Κρήτης 
για την υποβολή απαντήσεων σε σχετικά πορίσματα 
ελέγχου που διενεργήθηκε στον ίδιο και σε πράξεις 
που διαχειρίζεται, από τα αρμόδια εθνικά και κοινοτικά 
ελεγκτικά όργανα. 

22. Διασφαλίζει την συλλογή και έγκαιρη καταχώριση 
στο ΟΠΣ, των απαραίτητων δεδομένων που αφορούν 
στις παραπάνω αρμοδιότητες διαχείρισης και έχει την 
ευθύνη για την ακρίβεια, την ποιότητα και πληρότητα 
των στοιχείων που καταχωρούνται στο ΟΠΣ. 

23. Έχει την ευθύνη τήρησης αρχείων αντίστοιχων των 
αρμοδιοτήτων του. Τα αρχεία δύνανται να τηρούνται ηλε¬ 
κτρονικά στο ΟΠΣ, σύμφωνα με τις διαδικασίες του ΣΔΕ. 

Άρθρο 4 

Υποχρεώσεις Ενδιάμεσου Φορέα. 

Επιπροσθέτως των αρμοδιοτήτων που προσδιορίζο¬ 
νται στο άρθρο 3 της παρούσας, η ΟΤΔ «ΑΚΟΜΜ ΨΗ¬ 
ΛΟΡΕΙΤΗΣ ΑΕΕ ΟΤΑ» αναλαμβάνει/νουν τις ακόλουθες 
υποχρεώσεις: 

1. Προβαίνει σε κατανομή των αρμοδιοτήτων/καθηκό- 
ντων που ανατίθενται, στο εσωτερικό του, προκειμένου 
να διασφαλίζεται η τήρηση της αρχήςτου διαχωρισμού 
των καθηκόντων, ιδιαίτερα μεταξύ των διαδικασιών επι¬ 
λογής και έγκρισης πράξεων, επαληθεύσεων και πληρω¬ 
μών. Στην περίπτωση δε που η ΟΤΔ «ΑΚΟΜΜ ΨΗΛΟ¬ 
ΡΕΙΤΗΣ ΑΕΕ ΟΤΑ» είναι και δικαιούχος στο πλαίσιο των 
πράξεων που διαχειρίζεται, η υλοποίηση των πράξεων 
θα γίνεται από Μονάδα διαφορετική από τη Μονάδα 
που είναι αρμόδια για τη διενέργεια των επαληθεύσεων. 

Υποβάλλει την ως άνω κατανομή των αρμοδιοτήτων/ 
καθηκόντων στην ΕΥΔ ΕΠ Περιφέρειας Κρήτης ορίζοντας 
τα σχετικά πρόσωπα. 

2. Ορίζει στελέχη από αντιπροσωπευτικές οργανω¬ 
τικές του Μονάδες που εμπλέκονται στις διαδικασίες 
διαχείρισης, τα οποία θα συμμετέχουν στην Ομάδα της 
Διαχειριστικής Αρχής για την αξιολόγηση κινδύνων απά¬ 
της και θα συνεπικουρούν το έργο της. Ο ορισμός των 
στελεχών γίνεται με απόφαση του Νόμιμου Εκπρόσω¬ 
που της ΟΤΔ και κοινοποιείται στην ΕΥΔ ΕΠ Περιφέρειας 
Κρήτης. 

3. Κοινοποιεί στην ΕΥΔ ΕΠ Περιφέρειας Κρήτης, το νέο 
οργανόγραμμα του σε περίπτωση μεταβολής ή τροπο¬ 
ποίησής του, καθώς και τις ενδεχόμενες μεταβολές ή τρο¬ 
ποποιήσεις στις διαδικασίες διαχείρισης που εφαρμόζει. 

4. Δε δύναται να μεταβιβάσει τις αρμοδιότητες που 
του έχουν ανατεθεί βάσει του άρθρου 3 της παρούσας, 
σε άλλους ΕΦ, με την επιφύλαξη των άρθρων 34, 37 και 
38 του κανονισμού 1303/2013. 

5. Ενημερώνει συστηματικά το ΟΠΣ με τα στοιχεία 
προόδου εκτέλεσης των πράξεων που διαχειρίζεται. 

6. Συμμορφώνεται με τις απαιτήσεις πληροφόρησης 
και επικοινωνίας που προσδιορίζονται από το Σύστημα 
Διαχείρισης και Ελέγχου, την ΕΥΔ ΕΠ Περιφέρειας Κρήτης 
και με τις απαιτήσεις που ορίζονται στο άρθρο 115 του 
Καν. 1303/2013 για τις πράξεις που διαχειρίζεται. 

7. Συμμετέχει σε ομάδες της ΕΥΔ ΕΠ Περιφέρειας Κρή¬ 
της για τη διερεύνηση ενδείξεων απάτης ή/ καταγγελιών 
σύμφωνα με τα προβλεπόμενα στο ΣΔΕ. 

8. Προβαίνει στις απαραίτητες ενέργειες για τη δια¬ 
χείριση κινδύνων, σύμφωνα με τα προβλεπόμενα στο 
Σύστημα Διαχείρισης και Ελέγχου. 

9. Αποδέχεται διοικητικές και επιτόπιες επαληθεύσεις 
από την ΕΥΔ ΕΠ Περιφέρειας Κρήτης και παρέχει σε αυ¬ 
τήν τα αναγκαία στοιχεία, προκειμένου να επιβεβαιωθεί, 
η κατά το δέοντα τρόπο άσκηση των καθηκόντων που 
έχουν ανατεθεί. 

10. Αποδέχεται επιτόπιους ελέγχους ελεγκτικών αρ- 
χών/οργάνων της Ευρωπαϊκής Ένωσης ή εθνικών ελε¬ 
γκτικών αρχών, τόσο στην έδρα του όσο και στους χώ¬ 
ρους υλοποίησης των πράξεων που διαχειρίζεται, και 
διευκολύνει τον έλεγχο, προσκομίζοντας οποιοδήποτε 
στοιχείο που αφορά στην εκτέλεση της πράξης, εφόσον 
ζητηθούν. 

11. Έχει την ευθύνη για την εφαρμογή διορθωτικών ή/ 
και προληπτικών μέτρων που τον αφορούν. 

12. Το προσωπικό του ΕΦ, καθώς και τυχόν εξωτερικοί 
εμπειρογνώμονες, που απασχολούνται σε δραστηριότη¬ 
τες που αφορούν στην αξιολόγηση πράξεων, στις επα¬ 
ληθεύσεις και στις πληρωμές υποχρεούνται σε υποβολή 
δήλωσης μη σύγκρουσης συμφερόντων. 

Άρθρο 5 

Υποχρεώσεις της Διαχειριστικής Αρχής 
του Επιχειρησιακού Προγράμματος. 

Η ειδική υπηρεσία διαχείρισης του Επιχειρησιακού 
Προγράμματος Περιφέρειας Κρήτης στο πλαίσιο της 
παρούσας απόφασης αναλαμβάνει τα παρακάτω καθή¬ 
κοντα/αρμοδιότητες: 


1. Κοινοποιεί στον ΕΦ το εγχειρίδιο διαδικασιών ΣΔΕ 
2014 - 2020 και κάθε προσαρμογή, τροποποίηση/ανα¬ 
θεώρησή του. 

2. Υποστηρίζει τον ΕΦ στην ορθή εφαρμογή των δια¬ 
δικασιών και τον ενημερώνει για τις υποχρεώσεις του 
συμπεριλαμβανομένης της τήρησης των κανόνων πλη¬ 
ροφόρησης και επικοινωνίας, τις μεθοδολογίες και τις 
διαδικασίες παρακολούθησης των δεικτών εκροών, για 
την αξιολόγηση κινδύνων απάτης, καθώς και για κάθε 
ειδικό θέμα που σχετίζεται με το ΣΔΕ. 

3. Συντονίζει και εποπτεύει συστηματικά την άσκηση 
των αρμοδιοτήτων/καθηκόντων του ΕΦ, σύμφωνα με 
τα οριζόμενα στην παρούσα απόφαση και το Σύστημα 
διαχείρισης και ελέγχου, και εφόσον απαιτείται, λαμβάνει 
κατάλληλα διορθωτικά μέτρα. Έχει την τελική ευθύνη 
έναντι της Ευρωπαϊκής Επιτροπής για το ΕΠ. Στο πλαίσιο 
παρακολούθησης του ΕΦ, η ΔΑ: 

3.1. Παρακολουθεί την ορθή και έγκαιρη ενημέρωση 
του ΟΠΣ με τα απαραίτητα δεδομένα υλοποίησης που 
απαιτούνται για τη χρηματοοικονομική διαχείριση και 
την επίτευξη των δεικτών, των ορόσημων και των στό¬ 
χων του πλαισίου επίδοσης, την αξιολόγηση, την παρα¬ 
κολούθηση, τις επαληθεύσεις, καθώς και τις λογιστικές 
εγγραφές για κάθε πράξη που διαχειρίζεται. 

3.2. Εξετάζει τις σχετικές αναφορές του ΟΠΣ, προκει¬ 
μένου να επιβεβαιώσει την εφαρμογή του προγραμματι¬ 
σμού της ΟΤΔ «ΑΚΟΜΜ ΨΗΛΟΡΕΙΤΗΣ ΑΕΕ ΟΤΑ», να αξι¬ 
ολογήσει ενδεχόμενες αποκλίσεις και να διαμορφώσει 
προτάσεις διορθωτικών ή/και προληπτικών ενεργειών, 
με στόχο την αποτελεσματικότερη διαχείριση και υλο¬ 
ποίηση του ΕΠ. 

3.3. Διενεργεί διοικητικές και επιτόπιες επαληθεύσεις 
στον «ΑΚΟΜΜ ΨΗΛΟΡΕΙΤΗΣ ΑΕΕ ΟΤΑ» προκειμένου να 
επιβεβαιωθεί η διατήρηση της ικανότητας άσκησηςτων 
αρμοδιοτήτων/καθηκόντων που του έχουν ανατεθεί, 
η διοικητική και δημοσιονομική ικανότητα του για τη 
διαχείριση του μέρους του ΕΠ που του έχει εκχωρηθεί 
και ότι οι αρμοδιότητές του ασκούνται σύμφωνα με τα 
οριζόμενα στην παρούσα απόφαση και στο σύστημα 
διαχείρισης και ελέγχου. 

3.4. Εισηγείται την τροποποίηση της παρούσας από¬ 
φασης, ιδίως ως προςτην κατανομή της ενωσιακής στή¬ 
ριξης ανά Άξονα Προτεραιότητας, θεματικό στόχο, και 
πεδίο παρέμβασης. 

3.5. Στις περιπτώσεις που η Ειδική Υπηρεσία Διαχείρι¬ 
σης του Επιχειρησιακού Προγράμματος Κρήτης διαπι¬ 
στώσει τη μη συμμόρφωση του «ΑΚΟΜΜ ΨΗΛΟΡΕΙΤΗΣ 
ΑΕΕ ΟΤΑ»μετουςόρουςτηςπαρούσας απόφασης, ειση- 
γείται την ανάκλησή της. 

4. Εξειδικεύει τις δράσεις (λαμβάνοντας υπόψη τα στοι¬ 
χεία εξειδίκευσης της ΟΤΔ) και εισηγείται σχετικά στην 
Επιτροπή Παρακολούθησης του ΕΠ Κρήτη 2014-2020 
για έγκρισή τους. 

5. Καθορίζει τα κριτήρια επιλογής σε συνεργασία με 
την ΟΤΔ και εισηγείται σχετικά στην Επιτροπή Παρακο¬ 
λούθησης του ΕΠ Κρήτη 2014-2020 για έγκρισή τους. 

6. Ελέγχει την επιλεξιμότητα των προτεινόμενων πρά¬ 
ξεων πριν την έκδοση απόφαση ένταξης (δειγματολη¬ 
πτικός έλεγχος αν υπάρχει μεγάλος αριθμός πράξεων 
ανά πρόσκληση). 

7. Εισηγείται στον Περιφερειάρχη Κρήτης, την έκδοση 
των αποφάσεων ένταξης, τις τροποποιήσεις αυτών και 
τις ανακλήσεις των αποφάσεων ένταξης των πράξεων. 

8. Εισηγείται στον Περιφερειάρχη Κρήτης, την έκδοση 
των αποφάσεων ολοκλήρωσης των πράξεων. 

9. Διενεργεί επιτόπιες επαληθεύσεις στις πράξεις. Προβαί¬ 
νει σε δημοσιονομικές διορθώσεις όπου αυτό απαιτείται. 

10. Εισηγείται στον Περιφερειάρχη Κρήτης, την έκ¬ 
δοση απόφασης ορισμό - υπολόγου διαχειριστή για τις 
πράξεις. 

11. Καταρτίζει τις ετήσιες πιστώσεις των πράξεων. 

12. Προχωρά στις απαραίτητες κατανομές μέσω του 
κεντρικού λογαριασμού για την υλοποίηση των πράξεων. 

13. Παρακολουθεί τα αποτελέσματα ελέγχων που δι- 
ενεργούνται στον ΕΦ από την Αρχή ελέγχου και άλλα 
εθνικά και ευρωπαϊκά ελεγκτικά όργανα/αρχές. 

14. Διασφαλίζει ότι όλα τα σχετικά με την υλοποίηση 
των πράξεων έγγραφα τηρούνται από τον ΕΦ σύμφωνα 
με τα οριζόμενα στο εθνικό και ενωσιακό δίκαιο. 

15. Διαχειρίζεται τις πράξεις που αφορούν στις Λειτουρ¬ 
γικές δαπάνες της ΟΤΔ ΑΚΟΜΜ - ΨΗΛΟΡΕΙΤΗΣ ΑΑΕ ΟΤΑ. 


Άρθρο 6 

Λειτουργικές Δαπάνες ΕΦ. 

Στο πλαίσιο της υλοποίησης της Στρατηγικής, τμήμα 
του προϋπολογισμού της έως του ποσού των 150.000 €, 
δύναται να καλύψει τα λειτουργικά έξοδα και τα έξοδα συ¬ 
ντονισμού της ΟΤΔ/ΕΦ και καταβάλλεται σε αυτήν ως επιχο¬ 
ρήγηση. Το εν λόγω ποσό δεν εκχωρείται με την παρούσα. 

Η διαδικασία εφαρμογής θα είναι η εξής: 

- Με βάση την εγκεκριμένη Στρατηγική, στην οποία 
περιλαμβάνεται αναλυτική τεκμηρίωση του ποσού που 
ζητείται για λειτουργικά έξοδα και έξοδα συντονισμού, 
θα εκδοθεί από την Ε.Υ.Δ. Ε.Π. Περιφέρειας Κρήτης πρό¬ 
σκληση υποβολής προτάσεων προς τους ΟΤΔ/ΕΦ. 

- Η πρόσκληση θα προβλέπει την αποζημίωση των 
λειτουργικών δαπανών και δαπανών συντονισμού για 
την διαχείριση των δράσεων ΤΑΠΤοΚ/ΕΚΤ, βάσει απλο¬ 
ποιημένου κόστους, και πιο συγκεκριμένα με βάση τον 
κωδικό δαπάνης «Β.3 - Δαπάνες υπολογιζόμενες έως 40% 
επί των επιλέξιμων άμεσων δαπανών προσωπικού» και 
σε ποσοστό δαπάνης 30%. Με βάση τη μέθοδο αυτή οι 
δαπάνες (άμεσες και έμμεσες) υπολογίζονται ως ποσο¬ 
στό (%) επί των άμεσων δαπανών προσωπικού. 

Άξονας Προτεραιότητας 5 : "Προώθηση της Κοινωνικής Ένταξης και καταπολέμηση της φτώχειας στην Κρήτη" 

ΘΕΜΑΤΙΚΟΣ ΣΤΟΧΟΣ 9 : Προώθηση της 
Κοινωνικής Ένταξης και καταπολέμηση 
της φτώχειας 

